[የገና በዓል በቅዱስ ላሊበላ](https://eu.eotcmk.org/site/lidetnalalibela/" \o "Permanent Link: የገና በዓል በቅዱስ ላሊበላ)

in [ክርስቲያናዊ ሕይወት](https://eu.eotcmk.org/site/category/articles/spirituality/) /

በቀሲስ መንግስቱ ጎበዜ

ታህሳስ 27 ቀን 2008 ዓ.ም

በቅድስት ኦርቶዶክስ ተዋህዶ ቤተክርስቲያናችን በድምቀት ከሚከበሩት የጌታችንና የመድኃኒታችን ኢየሱስ ክርስቶስ ዓበይት በዓላት መካከል የገና(የልደት) በዓል አንዱ ነው።ይህ በዓል ሰማይና መሬት የታረቁባት፣ ሰው እና መላእክት በአንድነት የዘመሩበት ፣ ከሁሉም በላይ አምስት ሺህአምስት መቶ ዘመን ሲጠበቅ የነበረው የአዳም ተስፋ የተፈፀመበት፣ አምላክ የአምላክ ልጅ በግሩም ተዋህዶ ከእመቤታችን ከቅድስት ድንግልማርያም ከሥጋዋ ስጋ ከነፍሷ ነፍስ ነስቶ የተወለደበት ታላቅ የደስታ ቀን ነው።

ዓለም አቀፋዊ ይዘት ያለው ይህ በዓል በሁሉም የአገራችን አካባቢዎች በብሔራዊ በዓልነቱ ቢታወቁም በጥንቷ ሮሃ በዛሬዋ የቅዱስ ላሊበላ ከተማያለው አከባበር ግን አጅግ የላቀ ፣ የደመቀ እና የተለየ ነው።የቅዱስ ላሊበላ ከተማ ከአዲስ አበባ በስተሰሜን አቅጣጫ በ 800 ኪሜ ርቀት ገደማየምትገኝ በ12ኛው መቶ ክፍለ ዘመን ከነበሩት ንግስናንከክህነት አጣምረው ከያዙት አራቱ ቅዱሳን መካከል አንዱ በሆነው በቅዱስ ላሊበላ ስምየተሰየመች፣ መልከዓ ምድራዊ አቀማመጧም ቀይ መሬት በሆነ ኮረብታ የምትታወቅ እና ከአንድ አለት ተፈልፍለው የተሰሩ ውቅር አብያተክርስቲያናት ሙዚየም ነች ።

በዓለም ቅርስነት የተመዘገቡት የቅዱስ ላሊበላ አብያተ ክርስቲያናት ሳይንስና ቴክኖሎጂ ባልነበረበት ከ800 ዓመት በፊት ድንቅ በሆነ የአሠራርጥበብ ታንፀዉ በዘመናችን በትንግርት ማዕከልነታቸዉ የሚጠቀሱ ሆነዋል። እንደ ሰንሰለት ተያይዘዉ ከተማዋን ያደመቁት አብያተ ክርስቲያናቱዮርዳኖስ ተብሎ በሚጠራዉ አነስተኛ ሸለቆ ተለያይተዉ በሦስት ምድብ ተከፍለዉ ይገኛሉ። እነዚህ አብያተ ክርስቲያናት ከመሠረት እስከ ጣራ፣ከመቅደሱ እስከ ቅኔ ማህሌት ድረስ ከአንድ ወጥ አለት ተፈልፍለዉ የተሰሩ ፣ በልዩ ልዩ ቅርጾች ያጌጡና አንዱ ከሌላዉ ጋር የማይመሳሰሉናቸዉ።ከመደበኛዉ የህንፃ አሠራር ሁኔታ በተለየ መሠረታቸዉ የተጣለዉ ከጣራቸዉ ላይ መሆኑ ደግሞ የተለየ አግራሞት የሚፈጥር ነዉ።

የላሊበላ ፍልፍል አብያተ ክርስቲያን

[January 1, 2016](http://ethiopiaanything.com/2016/01/01/%e1%8b%a8%e1%88%8b%e1%88%8a%e1%89%a0%e1%88%8b-%e1%8d%8d%e1%88%8d%e1%8d%8d%e1%88%8d-%e1%8a%a0%e1%89%a5%e1%8b%ab%e1%89%b0-%e1%8a%ad%e1%88%ad%e1%88%b5%e1%89%b2%e1%8b%ab%e1%8a%95/) [Tesfaye Abebe](http://ethiopiaanything.com/author/tesfaye/) 11242 Views [Lalibela](http://ethiopiaanything.com/tag/lalibela/), [የላሊበላ ፍልፍል አብያተ ክርስቲያን](http://ethiopiaanything.com/tag/%e1%8b%a8%e1%88%8b%e1%88%8a%e1%89%a0%e1%88%8b-%e1%8d%8d%e1%88%8d%e1%8d%8d%e1%88%8d-%e1%8a%a0%e1%89%a5%e1%8b%ab%e1%89%b0-%e1%8a%ad%e1%88%ad%e1%88%b5%e1%89%b2%e1%8b%ab%e1%8a%95/)

የላሊበላ ፍልፍል አብያተ ክርስቲያናትን ከአለት በመፈልፈል ያነፃቸው ከ11ዱ የዛጉዬ ነገስታት አንዱ የሆነው ቅዱስ ላሊበላ /1120 – 1197 ዓ.ም/ ነው፡፡እነዚህ በአሰራር ጥበባቸው ዓለምን ያስደመሙና በመንፈሳዊ መዓዛ የተሞሉ አብያተ ክርስቲያናት፤ ከኢትዮጵያን የጥበብ መኩሪያ እና ሃብትነት ባሻገር የተባበሩት መንግስታት ድርጅት የትምህርት፣የሳይንስ እና የባህል ድርጅት (ዩኔስኮ) በ1979ዓ.ም የአለም ቅርስ ሆነው ተመዝግበዋል፡፡  
[](http://ethiopiaanything.com/wp-content/uploads/2016/01/10689806_10203612432565382_4261186185195982725_n.jpg)

የቅዱስ ላሊበላ ፍልፍል አብያተ ክርስቲያናት፡- ቤተ ማሪያም ፣ ቤተ መድኃኔዓለም፣ ቤተ ደናግል፣ ቤተ መስቀል፣ ቤተ ደብረሲና፣ ቤተ ጎለጎታ፣ ቤተ አማኑኤል፣ ቤተ አባ ሊባኖስ፣ ቤተ መርቆሬዎስ፣ ቤተ ገብርኤል ወሩፋኤል፣ ቤተ ጊዮርጊስ የተሰኙ ቤተ ክርሰቲያናትን ይዟል፡፡ ቤተ ደብረሲና አልፎ አልፎ ቤተ ሚካኤል በመባል ይጠራል፡፡ የቅዱስ ላሊበላ መካነ መቃበር የሚገኘውም በዚሁ በቤተ ደብረሲና ነው፡፡ ይሄ ቤተክርስቲያን ከቤተ ጎለጎታ ጋር ተያይዞ የታነፀም በመሆኑ(Twin Churches) ቤተ ሚካኤል ወጎለጎታ ተብሎ እንደ አንድ ስለሚቆጠር የላሊበላ አብያተ ክርስቲያናት ቁጥር 10 ናቸው የሚልም አስተያየት አለ፡፡

[](http://ethiopiaanything.com/wp-content/uploads/2016/01/10687206_10203612433885415_5664258224509548149_n.jpg)

ቤተ ማሪያም የቅዱስ ላሊበላ የመጀመሪያ ስራ ስትሆን ታህሳስ 29 የልደት በዓልም በዚች ቤተክርስቲያን ነው በድምቀት የሚከበረው፡፡ ቤተ መድኃኔዓለም በመጠን ከሁሉም የሚበልጥ እና “አፍሮ አይገባ” የተባለው መስቀል የሚገኝበት ነው፡፡ ቤተ ጊዮርጊስ የሚባለው ደግሞ በመስቀል ቅርፅ የታነፀ እና ከሌሎቹ በተለየ ሁኔታ ረቂቅ የኪነ ህንፃ ጥበብ የተከናወነበት ነው፡፡ ቅዱስ ላሊበላ እነዚህን አብያተ ክርሰቲያናት ለማነፅ ከ22 – 30 ዓመታት ፈጅቶበታል ይባላል፡፡  
[](http://ethiopiaanything.com/wp-content/uploads/2016/01/church20lalibela.jpg)

ከ1512 – 1518 ኢትዮጵያን የጎበኘው የፖርቹጋል ቄስ ፍራንሲስኮ አልቫሬዝ /ላሊበላን የጎበኘ የመጀመሪያው አውሮፓዊ/ እንዲህ ብሎ ነበር፡- “ስለ ላሊበላ ፍልፍል አብያተ ክርስቲያናት ስራዎች ብዙ ብፅፍ የሚያምነኝ ሰው መኖሩ በጣም ያሳስበኛል፤ያስጨንቀኛል፡፡ እስካሁን ያልኩትንም እንኳን ቢሆን “ውሸት ነው” የሚሉኝ፡፡ ነገር ግን የፃፍኩት በሙሉ እውነት ለመሆኑ በኃያሉ እግዛብሔር ስም እምላለሁ፡፡ እንዲያውም ከዚህ በላይ ማለት ይቻላል፡፡ ሆኖም በቀጣፊነት ስሜ እንደማይነሳ ተስፋ አደርጋለሁ፡፡”

ምንጭ ፡- ህብር ኢትዮጵያ መፅሃፍ

የቅዱስ ላሊበላ አብያተ ክርስቲያናትን በ1520 ዓ.ም በመጎብኘት የመጀመሪያ የሆነዉ አዉሮፓዊ የፖርቱጋል ቄስ ፍራንሲስኮ አልቫሬዝ ጉብኝቱን“እጅግ በጣም አስደናቂ እና ከፍተኛ የጥበብ ችሎታ የሚታይበት ዕፁብ ድንቅ ሥራ በመሆኑ ያየሁትንና የተሰማኝን ነገር ሁሉ ብጽፍ የሚያምነኝስለማይኖር በእግር ተጉዘዉ ሄደዉ በአይናቸዉ ለሚያዩት ትቻለሁ“ በማለት አጠቃሎታል።የቅዱስ ላሊበላ አብያተ ክርስቲያናት የአህመድግራኝንም የጭካኔ ልብ የሰበሩ የጥበብ መዶሻዎች ናቸዉ።አህመድ ግራኝ በ16ኛዉ መቶ ክ/ዘ ወረራዉ አብያተ ክርስቲያናቱን አድንቆ ሳይነካቸዉትቷቸዉ እንደ ሄደ የጽሑፍ መረጃዎች ያመለክታሉ።

ወደ ተነሳንበት ነጥብ ስንመለስ ከሌላው አካባቢ በተለየ ሁኔታ የገና በዓል በቅዱስ ላሊበላ አብያተ ክርስቲያናት የሚከበርበት ዋና ምክንያት ቅዱስላሊበላ የተወለደው ጌታችን መድኃኒታችን ኢየሱስ ክርስቶስ በተወለደበት በታህሳስ 29 ቀን በመሆኑ ነው፡፡ በሌላ አነጋገር የዚህ ጻድቅ ንጉስየልደት ቀን ከጌታችን የልደት ቀን ጋር በመግጠሙ የልደት በዓል በቦታው እንዲከበር ምክንያት ሆነ፡፡ በገድሉም እንደተጻፈው ቅዱስ ላሊበላየተወለደው ታህሳስ 29 ቀን በ1101 ዓ.ም ከአባቱ ከንጉስ ዛም ስዩም እና ከእናቱ ከኪርወርና ነው፡፡ ኪርወርና በጥንቱ የአገውኛ ቋንቋ ቤተክርስቲያን ማለት እንደሆነም ይታወቃል፡፡ በተጨማሪም ቅዱስ ላሊበላ በተወለደ ጊዜ ነጫጭ ንቦች ስለከበቡት እናቱ ይህንን አይታ ልጇን ንብበላው ለማለት በአገውኛ ላል በላ እንዳለችውና በሂደትም ስሙ ላል ይበላ /ላሊበላ/ ተብሎ መጠራት እንደጀመረ በገድሉ ተገልጿል፡፡

ድንቅና ማራኪ የሆነው የገና በዓል ሥርዓት የሚከናወነው በቤተማርያም ቤተክርስቲያን ዙሪያ እንደ አጥር ከቦ ከሚገኘውና በተለምዶ ማሜ ጋራተብሎ በሚጠራው ኮረብታማ ዓለት ላይ ነው፡፡ በዚህ ዕለት ካህናቱ ከላይ ከኮረብታውና ከታች ከቤተክርስቲያኑ ዙሪያ ሆነው በመላእክትና በእረኛምሳሌ የሚያመሰግኑት ‹‹ቤዛ ኩሉ ዓለም ዮም ተወልደ›› የሚለው ዝማሬ ልብን የሚመስጥና ከ2 ሺህ ዓመት በፊት የተከናወነው መንፈሳዊታሪክ በምናብ የሚያስቃኝ ነው፡፡ በገና በዓል ሰሞን የቅዱስ ላሊበላ ከተማ ከሀገር ውስጥም ሆነ ከውጪው ዓለምበሚመጡ አማኞችና ጎብኚዎችትጥለቀለቃለች፡፡በመሆኑም እንደ አቢያተክርስቲያናቱ የገና በዓልም የከተማዋ ዋነኛ መታወቂያ ሆኖ ይገኛል፡፡

የቅዱስ ላሊበላ ከተማ በልዩ ልዩ ምክንያቶች ዳግማዊ ኢየሩሳሌምበመባል ትታወቃለች፡፡የመጀመሪያው ወደ ቅድስት አገር ኢየሩሳሌም ለመሳለምይሄዱ የነበሩ ኢትዮጵያዊያን ክርስቲያኖች ሥቃይ ለመቀነስ ቅዱስ ላሊበላ ኢየሩሳሌም በሚገኙ ቅዱሳን መካናት አንፃር በቦታው አብያተክርሰቲያናቱን በማነፁ እንደሆነ ይታመናል፡፡ኢትዮጵያዊያን ክርስቲያኖች ኢየሩሳሌም ሄደው የሚያገኙትን መንፈሳዊ በረከት ብዙ ችግርሳይገጥማቸው አገራቸው ለማግኘት እንዲችሉ ታስቦ አብያተ ክርስቲያኑ እንደታነፁ መረጃዎች ይጠቁማሉ፡፡ሌላው ምክንያት ደግሞ የቅዱስላሊበላ አብያተ ክርስቲያንን ተሳልሞ በቀጥታ ቅድስት አገር ኢየሩሳሌም ሄዶ እንደተሳለመ ይቆጠርለታል በማለት ለቅዱስ ላሊበላ በገድሉየተሰጠውን ቃል ኪዳን መሠረት ያደረገ ነው፡፡

በቅዱስ ላሊበላ በደማቅ ሁኔታ የሚከበረው የልደት በዓል መንፈሳዊ በረከት የሚታፈስበት ብቻ ሳይሆን ዘርፈ ብዙ ትምህርት የሚገኝበትትእይንት፣ለጭስ አልባው የቱሪዝም ኢንዱስትሪ ሰፊ ድርሻ ያለው እና ለአገር ገፅታ ግንባታ የላቀ ሚና የሚጫወት የቅርስ ሀብታችን ነው።ስለሆነምይህ ለቤተክርስትያናችንም ሆነ ለአገራችን የማይተካ ሚና ያለው መንፈሳዊ ሀብታችን በአግባቡ ተጠብቆና ታውቆ ከትውልድ ወደ ትውልድእንዲተላለፍ ማድረግ ተገቢ ነው።

ከጌታችን ከመድኃኒታችን ከኢየሱስ ክርስቶስ የልደት በዓል በረከትን ያድለን።የቅዱስ ላሊበላ ምልጃና ፀሎት ከሁላችን ጋር ይሁን።አሜን!

መልካም በዓል

# *የላሊበላ ወቅር አብያተ ከርስቲያናት የብዙ ሽህ ዘመን ታሪክ ባለቤት የሆነችው አገራችን ኢትዮጵያ የበርካታ ባህላዊ፣ ታሪካዊና ተፈጥሮአዊ መስህቦች ባለቤት ናት፡፡ ለአብነትም በትውልድ ቅብብሎሽ ዘመናትን ተሻግረው፣ ባለፈው ግማሽ ምእተ ዓመት ውስጥ በዩኔስኮ የዓለም ቅርስነት የተመዘገቡትንና ዛሬ ላይ ህያው ምስክር ከመሆንም ባሻገር በቱሪስት መስህብነት የውጭ ምንዛሬ በማስገኘት ኢኮኖሚያችንን እየደጎሙና አገራችንንም ለመላው ዓለም እያስተዋወቁልን ከአሉትና የህዳሴያችን መሰረት ከሆኑን ቅርሶቻችን ብዙዎቹን መጥቀስ ይቻላል፡፡ ከእነዚህም ውስጥ ከአንድ ወጥ አለት ተፈልፍለው የተነጹትን የላሊበላ ወቅር አብያተ ከርስቲያናት በዋንኛነት የሚጠቀሱ ናቸው፡፡ እነኝህ አብያተ ክርስቲያናት በ12ኛ ክፍለ ዘመን በኢትዮጵያ ንጉስ ቅዱስ ላሊበላ እንደተሰሩ ይነገርላቸዋል፡፡እነዚህ በተለያዩ የግብረ ህንፃ፣ መህንድስና የስነ ውበትጥበብ የረፈባቸው ቅረሶች ለዘሬም ለአገራችን የገጽታ ግንባታ አመባሳደር ሆኖ የሚያገለግሉ ናቸው፡፡ ይህንኑ በመገንዘብ በተባበሩት መንግስታት የትምህርት የሳይንስና የባህል ድርጅት /UNESCO/ እ.አ.አ ከ1978 ዓ.ም ጀምሮ በዓለም ቅርሶች ዝርዝር ውስጥ ከመዘገባቸው ቅርሶች አንዱ ሆኗል፡፡ ሆኖም ግን በተለያዩ ተፈጥራዊና ሰው ሰራሽ ችግሮች የተነሳ እነዚህ ቅርሶች ለአደጋ እያተገለጡ የመጡበት ሁኔታ ተስተውለዋል፡፡ ቅርሶቹ ከወጥ አለት ተፈልፍለው የተሰሩ ውቅር አብያተ ክርስቲያናት ከመሆናቸው ጋር ተያይዞ ባለፉት መቶ አመታት በሂደት እርጅና እየተጋረጠባቸው መምጣቱንና ከተፈጥሯዊ የእርጅና ሂደቱ ባሻገር ዓመት የቱሪስት ፍሰቱ ከቅዱስ ላሊበላ ከተማ ነዋሪ ቁጥር በአየለበት በአሁኑ ዘመን የሰው ሰራሽ ጫናው ከመቼውም ጊዜ በላይ እያደገ በመሆኑን በቅርሰቹ ላይ ከፍታኛ ጫና አሰርፏል፡፡ከእነዚህ በዕድሜ ብዛትና በሌሎች ተፈጥረአዊ ምክንያቶች ለአደጋ ከተገላጡት የላሊበላ ውቅር አብያተ ክርስትያናት መካከል የቤተ ገብርኤል – ሩፋኤል ቤተክርስቲያን ይገኝበታል፡፡ ይህንኑ በመገንዘብ መንግሥት ለመለስተኛና በአገር በአለው አቅም ሊሰሩ የሚችሉ የጥበቃና እንክብካቤ እንዲሁም የጽዳት ተግባራት በየዓመቱ በጀት እየመደበ ከመስራት ባሻገር የመሰንጠቅ እና መሰል አሳሳቢ ችግሮችን ለይቶ የመፍታት ጥረት ሲያደርግ ቆይቷል፡፡ የውቅር አብያተ ክርስቲያናቱን ስንጥቅ በዝርዝር መርምሮ መፍትሄ የማፈላለጉ ሂደት ውጤት እስኪያመጣ ከአምስት ዓመታት በፊት ከ2ዐዐ ሚሊዮን ብር በላይ በሆነ ወጪ ከ15 – 2ዐ ዓመታት ቅርሶቹን ከዝናብና ፀሐይ ለመታደግ የሚያስችሉ መጠለያዎች (shelters) እንደሰራና በቅርሶቹ ላይ ያለውን ችግር በዘላቂነት ለመፍታት የሚያስችል አማራጭ በዓለም አቀፍ ደረጃ አፈላልጐ ለመተግበር በተያዘ አቅጣጫ መሰረትም ላለፉት ዓመታት ከUNESCO ጋር በመተባበር ዓለም አቀፍ የመፍትሄ ዲዛይን ኘሮጀክት ሲተገበር ቆይቷል፡፡ በመሆኑም የዓለም አቀፍ ጨረታውን ካሸነፉት 2 የአውሮፓ የቅርስ ጥገና ዲዛይን ኩባንያዎች /ማለትም ፓላናርክ እና እስቱዲዮ ክሮቼ/ የጥናትና ምርምር ከሁሉም በይበልጥ ጉዳት በሚስተዋልበት የቤተ-ገብርኤል ሩፋኤል ቤተ-ክርስቲያን ላይ ሲሰራ ቆይቶ በሂደቱም ኩባንያዎቹ ባቀረቡዋቸው የዲዛይን የመፍትሔ አማራጮች በአዲስ አበባ እና በቅዱስ ላሊበላ ከተማ ለ4 ጊዜ ያህል የባለሙያ፣ የባለድርሻ እንዲሁም የሕዝብ መድረኮች ተፈጥረው ሰነዱን የማዳበር እና የመተቸት ስራ የተሰራ ሲሆን፣ እ.ኤ.አ. ማርች 25 ቀን 2ዐ14 ሰነዱ በዩኔስኮ የዓለም ቅርስ ማዕከል በኩል ተቀባይነት አግኝቶ አስፈላጊው የቅድመ ትግበራ ሙከራ ተከናውኖ ወደ ሙሉ ትግበራ እንዲሸጋገር ተደርገዋል፡፡ እ.አ.አ ከ2009 ዓ.ም ጀምሮ የተባበሩተ መንግስታት የትምህርት፣የሳይንስና የባህል ድርጅት /UNESCO/ የዓለም የቅርስ ፈንድ ጥረት የተጀመረው የቤተ ገብርኤለተ-ሩፋኤል የጥገና ጥናት ለተከታታይ ስድስት ዓመታት ሲያደርግ ቆይቶ ለመጀመሪያ ጊዜ በአገራችን በአይነቱ አዲስ የሆነ የወቅር ቤተክርስቲያን ጥገና ሥራ ከአሜሪካ መንግስትና ከሌሎች በተገኘው ከ14 ሚሊየን በላይ በሆነ ብር ማካሄድ ተችሏል፡፡ ይህ የስምንት ወራት ጊዜ የፈጀው ጥገና ሥራ በዘርፍ ትልቅ ልምድና ስም ያላቸው በአገራችንና አዓለም አቀፍ ድርጅቶችንና በለሙያዎችን በአንድነት የሳተፈና የቤተገብርኤል-ሩፋኤል ቤተክርስቲያንን ለከፍታኛ ጉዳት ዳርጎት ለነበሩ የተለያዩ ችግሮች መፍትሄ የሰጠ ነው ማለት ይቻላል*

### ላሊበላ <Lalibela>

ላሊበላ በኢትዮጵያ፣ በአማራ ክልል በቀድሞው የወሎ ክፍለ ሃገር የምትገኝ ከተማ ነች። በ12.04° ሰ 39.04° ምዕ ላይ የምትገኘው የላሊበላ ከተማ ከባህር ጠለል በላይ 2,500 ሜትር ከፍታ ያላት ስትሆን የህዝቡም ብዛት ወደ 11,152 ነው። 1 ላሊበላ ኢትዮጵያ ውስጥ ካሉት ቅዱሳን ከተማዎች መካከል ከአክሱም ቀጥላ በሁለተኛነት ደረጃ የምትገኝ ከተማ ስትሆን፣ ለአብዛኞቹ የክርስትና እምነት ተከታዮች እንደ ዋና የእምነት ማእከል በመሆን ታገለግላለች። የላሊበላ ነዋሪዎች በአብዛኛው የኢትዮጵያ ኦርቶዶክስ ተዋህዶ ቤተክርስቲያን እምነት ተከታዮች ናቸው።

የላሊበላን ከተማ በዋነኛነት ታዋቂ ያረጉዋት ከክ.ል. በኋላ በ13ኛው መቶ ክፍለዘመን እንደ ተሰሩ የሚነገርላቸው 11 አብያተ-ክርስቲያናት ናቸው። በኢትዮጵያ ትውፊት መሰረት እነዚህ አብያተ-ክርስቲያናት በንጉሥ ላሊበላ ዘመን በቅዱሳን መላዕክት እንደተሰሩ የሚታመን ሲሆን ግርሃም ሃንኮክ የተባለው እንግሊዛዊ ፀሃፊ ግን እኤአ በ1993 ዓ.ም ባሳተመውና The Sign and the Seal በተባለው መጽሃፉ አብያተ-ክርስቲያናቱን በማነፁ ሥራ ላይ ቴምፕላርስ የሚባሉት የመስቀል ጦረኞች ተካፍለዋል ሲል አትቷል። እነዚሀ አብያተ-ክርስቲያናት ውስጥ አርባ ትንንሽ ቤተክርስቲያኖች አሉ።

ንጉሡ ላሊበላ የሚለውን ስም ያገኘው፣ ሲወለድ በንቦች ስለተከበበ ነው ይባላል። ላል ማለት ማር ማለት ሲሆን፤ ላሊበላ ማለትም -ላል ይበላል (ማር ይበላል) ማለት አንደሆነ ይነግራል። ውቅር ቤተክርስቲያናቱን ንጉሡ ጠርቦ የስራቸው ከመላእክት እገዛ ጋር እንደሆነ በኢትዮጵያ ኦርቶዶክስ እምነት ተከታዮች ይነግራል። በ16ኛው ከፍለ ዘመን አውሮፓዊ ተጓዥ ላሊበላን ተመልክቶ «ያየሁትን ብናግር ማንም እንደኔ ካላየ በፍጹም አያምነኝም» ሲል ተናግሮ ነበር።

በላሊበላ 11 ውቅር ዐብያተ ክርስቲያናት ያሉ ሲሆን ከነዚህም ውስጥ ቤተ ጊዮርጊስ (ባለ መስቀል ቅርፁ) ሲታይ ውሃልኩን የጠበቀ ይመስላል። ቤተ መድሃኔ ዓለም የተባለው ደግሞ ከሁሉም ትልቁ ነው።

አጼ ላሊበላ ያስገነባው የሮሃ ከተማና የአለት ውቅር ቤተከርስቲያኖቹ

አጼ **ገብረመስቀል ላሊበላ** ከ1181 እክስ 1221ዓ.ም. የኢትዮጵያ ንጉሠ ነገሥት የነበሩ ሲሆን በአለም ደረጃ ታዋቂ የሆኑቱን የአለት ውቅር የሆኑትን የላሊበላ ህንጻወች በማስገንባት ይታወቃሉ ። ላሊበላ በትክክለኛ አጻጻ ላይለ-በላይ ሲሆን ቃሉ በጥንቱ አገውኛ «ንቦች ሳይቀር ንጉስነቱን እውቅና ሰጡ» ማለት ነው።  
ንጉስ ላሊበላ፣ ቡግና ውስጥ በሮሃ ወይንም አደፋ እንደተወለዱ ትውፊት አለ። ህጻኑን «ላሊበላ» ያለቸው እናቱ ስትሆን ይህም ምክንያቱ ህጻን እያለ ንቦች ከበውት በማየቷ ለወደፊቱ የኢትዮጵያ ንግሠ ነገሥት ለመሆኑ ምልክት ይሆናል ብላ በመተንበዮዋ ነበር። ከትውፊት አንጻር የወደፊቱ ንጉስ ከአጎቱ ታታዲም እና ከራሱ ወንድም ንጉስ ሐርቤ ጋር ባለ መስማማቱ ለስደት ተዳረገ። በመሃከሉ ግማሽ እህቱም ልትገለው መርዝ አጠጥታው ነበር። ከዚህ ሁሉ ፈተና በኋላ በራሱ በወንድሙ በንጉሱ ሐርቤ ዘመን ንጉስ ለመሆነ ስለበቃ፣ ወደ ስልጣን የወጣው በጦርነት እንደነበር ታሪክ አጥኝው ታደሰ ታምራት ይናገራል  
እየሩሳሌም በመስሊሞች በ1187ዓ.ም. ሲያዝ፣ ላሊበላ በአይነ ህሊናው እየሩሳሌምን እንደተመለከተና አዲስ እየሩሳሌምን በኢትዮጵያ ለመገንባት ፍላጎት እንዳደረበት በታሪክ ይጠቀሳል። ስለሆነም ለዚህ ተግባር አሁን ላሊበላ የሚባለውን ድንቅ የአለት ፍልፍል ከተማ ለማሰራት ተሰማራ። ከላሊበላ አቅድ አንጻር ይህ አዲሱ ከተማ ኢየሩሳሌምን መምሰል ስላለበት ብዙ ቦታዎቹ ከዚህ አቅድ አንጻር ተሰይመዋል። ለምሳሌ በአካባቢው የሚፈሰው ወንዝ ዮርዳኖስ ወንዝ በመባል ይታወቃል። አዲሱ ከተማ ሮሃ፣ ከ12ኛው እስከ 13ኛው ክፍለ ዘመን የኢትዮጵያ ዋና ከተማ በመሆን አገልግሏል።  
ላሊበላ እኒህን 11 አብያተ ክርስቲያናት እንዴት እንዳስገነባ ዝርዝር መረጃ የለም። በኋላ የተጻፈው ገድለ ላሊበላ እንደሚለው ቤተ ክርስቲያኖቹ በመላዕክት እርዳታ ብቻ ላሊበላ ከአለት እንደፈለፍላቸው ያሰፍራል

[**ኪንና ባህል**](https://www.ethiopianreporter.com/kinina-bahil)

የቅዱስ ላሊበላ ውቅር መቅደሶችን የመታደግ ጅምር

11 February 2018

[**ሔኖክ ያሬድ**](https://www.ethiopianreporter.com/author/henock-yared)

‹‹…የምገልጽበት ቋንቋ የለኝም፡፡ የዚህን ክቡር ሰው፣ ከሁሉም መሬታውያን በጥበብም ሆነ በሥነ ጽድቅ የከበረ ላሊበላ ከአንድ ደንጊያ፣ ከአንድ አለት ፈልፍሎ ዐሥር አብያተ ክርስቲያናትን ያነፀው ዐቢይ ሥራ የምገልጽበት ልሳን የለኝም::›› ከስምንት መቶ ዓመታት በፊት በዛጒዬ ሥርወ መንግሥት ዘመን በላስታ ላሊበላ የተሠሩትን ዕፁብ ድንቅ ውቅር አብያተ ክርስቲያናትን ያከናወናቸው የቅዱስ ላሊበላን ገድል በኋላ ዘመን ላይ የጻፈው ደራሲ ውሳጣዊ ስሜቱን የገለጸበት ነበር፡፡

የነዚህ አብያተ ክርስቲያናት ሥራ አስደናቂነት ለመግለጽ ቃል እንዳነሰው እነዚህ ላሊበላ ባንድ ቋጥኝ ያሠራቸው፣ ሰሎሞን በጢሮስ ንጉሥ በኪራም እየተረዳ በኢየሩሳሌም ካሠራው ቤተ መቅደስ እንደሚበጥልም አመስጥሯል፡፡ የላሊበላም ጥበብ ከሰሎሞን መብለጡን ጭምርም በመግለጽ ሰው ሁሉ እየመጣ ባይኑ እያየ ሊያደንቃቸው የሚገባ መሆኑንም ‹‹በላሊበላ እጅ የተሠሩትን ዕፁብ ድንቅ ግብረ ሕንፃዎችን ለማየት የሚፈቅድ ይምጣና በዓይኖቹ ይይ (ይምጻእ ወይርአይ በአዕይንቲሁ) ነበር፤›› ያለው፡፡

አቶ ተክለ ጻድቅ መኩሪያ ‹‹የኢትዮጵያ ታሪክ ኑቢያ አክሱም ዛጒዬ›› በሚባለው መጽሐፋቸው እንደገለጹት፣ የቅዱስ ላሊበላን ገድል የጻፈው ጸሐፊ ምንም ያህል የተሳሳተው ነገር የለም፡፡ የነዚህን የአብያተ ክርስቲያናት ሥራ የተመለከቱ የውጭ አገር ሰዎች እሥፍራው ድረስ እየመጡ ባይናቸው እያዩ ተደንቀዋል፡፡ ከተመለከቱትም ውስጥ ይኼን የመሰለ በቋጥኝ ውስጥ እየተፈለፈለ የተሠራ ብዙ አብያተ ክርስቲያናት በዓለም አለመኖሩን የገለጹም ብዙ ናቸው፡፡

‹‹አዲሲቱ ኢየሩሳሌም›› የሚል ተቀጽላ ያገኙት የመካከለኛው ዘመን ውቅር አብያተ ክርስቲያናት በዐረፍተ ዘመኑ ካገር ቤት እስከ ባሕር ማዶ የብዙዎች ጎብኚዎችን፣ ተሳላሚ ምዕመናን ቀልብ መያዝ ችለዋል፡፡ በዚህም ሳይገደብ በተባበሩት መንግሥታት የትምህርት፣ የሳይንስና የባህል ድርጅት- ዩኔስኮ የዓለም ቅርስ ሆኖ መመዝገብ መሥፈር ችለዋል፡፡

**የላሊበላ ገጽታ**

በኢትዮጵያ በርካታ አስደናቂ አብያተ ክርስቲያናት ይገኛሉ፡፡ ከነዚህም መካከል ገናና የሆኑት ካንድ አለት ተፈልፍለው የታነፁት ናቸው፡፡ የአገሪቱ የክርስትና መነሻ መዲና ከሆነችው አክሱም ደቡባዊ አቅጣጫ በተለያዩ መንገዶች ከ240 ኪሎ ሜትር እስከ 394 ኪሎ ሜትር ርቀት ላይ በምትገኘው ቅዱስ ላሊበላ ከተማ የሚገኙት ውቅር አብያተ ክርስቲያናት የኢትዮጵያን ጥንታዊ የኪነ ሕንፃ ትውፊትን በግሩም ሁኔታ የሚያንፀባርቁ ናቸው፡፡ 11 ውቅር አብያተ ክርስቲያናትን በጉያዋ የያዘችው ላሊበላ በኦርቶዶክሳዊቷ የኢትዮጵያ ቤተ ክርስቲያን ምዕመናን በየወቅቱ የሚዘልቁባት የሚሳለሙበት ሥፍራ ናት፡፡

በታሪክ እንደሚወሳው የከተማዋ የመጀመሪያ መጠሪያ ሮሃ ሲሆን በ12ኛው ምዕት ዓመት የነገሠው ንጉሥ ላሊበላ አብያተ ክርስቲያናቱን ያነፀው እርሱ በመሆኑ ከተማዋ ስሙን አግኝታለች፡፡

11ዱ አብያተ ክርስቲያናት በሦስት የተለያዩ ሥፍራዎች ሲገኙ፣ ስድስቱ በሰሜን አቅጣጫ፣ አራቱ በሊባ (ደቡባዊ ምሥራቅ) አቅጣጫ ሆነው የሚገናኙበት መስመር አላቸው፡፡ 11ኛው ቤተ ክርስቲያን- ቤተ ጊዮርጊስ ብቻውን ተነጥሎ ነው ያለው፡፡

በሰሜናዊ ክበብ የሚገኙ (1) ቤተ መድኃኔ ዓለም (2) ቤተ ማርያም  (3) ቤተ መስቀል (4) ቤተ ደናግል (5) ቤተ ሚካኤል (6) ቤተ ጎልጎታ ሲሆኑ፤ በሊባ በኩል (7) ቤተ አማኑኤል (8) ቤተ አባ ሊባኖስ (9) ቤተ መርቆርዮስ (10) ቤተ ገብርኤልና ቤተ ሩፋኤል ይገኛሉ፡፡ በምዕራባዊ አቅጣጫ ለብቻው ያለው ከላይ ወደታች ተፈልፍሎ የታነፀው 11ኛው ቤተ ጊዮርጊስ ይገኛል፡፡

**ውቅሮቹ እምን ላይ ይገኛሉ?**

የላሊበላ ውቅር አብያተ ክርስቲያናት በዕድሜ ብዛት በደረሰባቸው ተፈጥሯዊ ጫና ምክንያት በተለይ ከአሠርታት ዓመታት ወዲህ ከተወሰደው ዕርምጃ አንዱ በከባድ የብረት ምሰሶ ከለላ እንዲሆንላቸው የተሠራላቸው ጥላ ነው፡፡ ለአምስት ዓመት ታስቦ የተጋረዱት ጥላዎች ከጥቅማቸው ጉዳታቸው ስላመዘነና በጥናትም በመረጋገጡ የባህልና ቱሪዝም ሚኒስቴር እንዲነሱ መወሰኑን መግለጹ ይታወቃል፡፡

ይሁን እንጂ ጥላው እንዲነሳ መወሰኑን ለአስፈላጊ ጥገናም 20 ሚሊዮን ዶላር እንደሚያስፈልግም ሚኒስቴሩ ይፋ ቢያደርግ የብረት ጥላዎቹን የማንሳት ሥራ መቼ እንደሚጀመር አልተገለጸም፡፡

በወቅቱ እንደተገለጸው፣ በላሊበላ በአሳሳቢ ሁኔታ ውስጥ ካሉት ቅርሶች መካከል እነ ቤተ መድኃኔ ዓለም፣ ቤተ መርቆሪዎስ በዕድሜ ብዛት በደረሰባቸውተፈጥሯዊ ጫና ምክንያት እየተፈረካከሱ ፈተና ውስጥ መግባታቸውን ቅርሱን ለመጠገን የተወሰዱ ዕርምጃዎች አንፃራዊ ለውጥ ከማምጣት ይልቅ ወደተባባሰችግር እያመሩ መሆኑንም ተመልክቷል፡፡

የቅርስ ጥናትና ጥበቃ ባለሥልጣን (ቅጥጥባ)፣ ከስምንት መቶ ዓመታት በላይ ካስቆጠሩት ውቅር አብያተ ክርስቲያናት መካከል፣ ቀደም ባሉት ዓመታት በቤተ ገብርኤል- ሩፋኤል ካከናወነው የጥገና ፕሮጀክት በመነሳት በሌሎች ቤተ መቅደሶች ላይም ዕድሳት ማድረግ የሚያስችለውን እንቅስቃሴ ባለፈው ጥር ወር መገባደጃ ላይ ጀምሯል፡፡ ቅጥጥባ ከወርልድ ሞኒዩመንት ፈንድ (የዓለም ቅርስ ድጋፍ) ጋር በመሆን በቤተ ጎልጎታና ቤተ ሚካኤል ላይ የጥገናና እንክብካቤ ሥራ ለመሥራት የሚያስችለውን የጥገና ፕሮጀክት ጥር 26 ቀን 2010 ዓ.ም. ይፋ አድርጓል፡፡

ቅጥጥባ ባወጣው መግለጫ እንዳስታወቀው፣ ፕሮጀክቱ የሚከናወነው በአሜሪካ ኤምባሲ አማካይነት ከአሜሪካ አምባሳደሮች ድጋፍ (ፈንድ) ለባህላዊ ቅርሶች ከተሰኘው ተቋም በተገኘው ግማሽ ሚሊዮን ዶላር (13.7 ሚሊዮን ብር ግድም) እና ወርልድ ሞኒዩመንት ፈንድ በሚጨምረው 119,500  ዶላር ነው፡፡ ስምምነቱን በላሊበላ ከተማ የተፈራረሙት የቅርስ ጥናትና ጥበቃ ባለሥልጣንና ወርልድ ሞኒዩመንት ፈንድ ናቸው፡፡

ባለሥልጣኑ በድረ ገጹ እንዳብራራው፣ የቤተ ጎልጎታ ቤተ ሚካኤል ጥገና ፕሮጀክት ያነገባቸው ሦስት ዋና ግቦች  በቤተ ክርስቲያናቱ ላይ የጥገና ተግባርበማከናወን ቅርሱን ከጉዳት መታደግ፤ በቤተ ገብርኤል-ሩፋኤል ላይ የተገኘውን ተሞክሮ ማጎልበትና  የአገር ውስጥ የእጅ ሙያ ባለቤቶችን አቅም ማሳደግናቸው፡፡

ፕሮጀክቱ የሚደገፈው በአሜሪካ ኤምባሲ፣ በወርልድ ሞኒዩመንት ፈንድ፣ በባህልና ቱሪዝም ሚኒስቴር፣ በቅርስ ጥናትና ጥበቃ ባለሥልጣን፣ በኢትዮጵያ ኦርቶዶክስ ተዋሕዶ ቤተ ክርስቲያን፣ በላሊበላ ከተማ አስተዳደር፣ በአማራ ክልል ባህልና ቱሪዝም ቢሮና በአዲስ አበባ ዩኒቨርሲቲ መሆኑ ታውቋል፡፡

በኢትዮጵያ የአሜሪካ አምባሳደር ማይክል ራይነር፣ ከላሊበላ ውቅር አብያተ ክርስቲያናት መካከል ለቤተ ጎልጎታና ቤተ ሚካኤል ቤተ መቅደሶች ዕድሳት ማድረግየሚያስችል የፕሮጀክት ስምምነት ጥር 26 ቀን በተፈረመበት አጋጣሚ ‹‹ላሊበላ ትናንትን ከዛሬ ጋር ያገናኘ መንፈሳዊ ድልድይ ነው!›› በማለት ከመግለጽ አልተቆጠቡም፡፡

**ቅርሶችን ለመታደግ የታሰበው የሕግ ማዕቀፍ**

     መሰንበቻውን የባህልና ቱሪዝም ሚኒስቴር እንዳስታወቀው ለአደጋ የተጋለጡ ቅርሶችን በዘላቂነት ለመታደግ የሚያስችል የሕግ ማዕቀፍ እየተዘጋጀ ነው።

አገራዊ ቅርሶችን በዘላቂነት ለመጠገን የሚያስችል ‹‹የቅርስ ፈንድ›› የተሰኘ የሕግ ማዕቀፍ የማዘጋጀት ኃላፊነት የቅርስ ጥናትና ጥበቃ ባለሥልጣን ወስዶእየሠራ ነው። ማዕቀፉ በዋናነት ለቅርስ ጥገና የሚሆን ፋይናንስ ማሰባሰበን ያለመ እንደሆነም ተመልክቷል።

የቅርስ ጥገና በርካታ መዋለ ንዋይ በመጠየቁ ከመንግሥት በተጨማሪ ሌሎችም እንዲሳተፉበት እንደሚደረግ፣  በቀጣይም አደጋ ላይ ያሉ የላሊበላ አብያተክርስቲያናትን በሙሉ ለመጠገን የሚያስችል የፋይናንስ አቅም ለመፍጠር የሚሠራ አገራዊ ኮሚቴ እንደሚቋቋምም የባህል ቱሪዝም ሚኒስቴር በቅርቡ ማሳወቁ ይታወሳል።

የላሊበላ ውቅር አብያተ ከርስቲያናት የመፍረስ አደጋ ውስጥ እንደሚገኙ መነገር የጀመረው ዛሬ አይደለም። ቢያንስ ላለፉት አስራ ሁለት ዓመታት ያካባቢው ነዋሪዎች፣ በወፍ ዘራሽ ወደዚያ ያቀኑ ጋዜጠኞችና ለልቦናቸው የቀረቡ የገዳማቱ አገልጋዮች አስጠንቅቀዋል። ማስጠንቀቂያው ግዙፍና ዕረፍት የሚከለክል ቢሆንም ተግቶ ምላሽ የሰጠ አካል ባለመኖሩ፣ ጉዳዩን በመያዝ የተከራከረና ገዢውን ፓርቲ ያስጨነቀ የህዝብና የቅርስ ጠበቃ ከአገር ውስጥም ሆነ ከውጭ ባለመገኘቱ “ለላሊበላ ኢህአዴግና ተቃዋሚዎች አንድ ናቸው” የሚል አስተያየት እየሰጡ ነው።

ዛሬ ጥያቄው አንድ ነው፡- “ለላሊበላ ማን ይድረስለት?” የሚል! የኢትዮጵያዊያን ጉልህ ታሪክ የሆነው ላሊበላ በመፍረስ አደጋ ውስጥ ነው፤ እየተሰነጣጠቀም ይገኛል፤ ውሃ ዘልቆት እየገባው ነው። ላሊበላ አንድ ቀን ወደ አለመኖር ሲቀየር “ሰበር ዜና” ማለትና ማላዘን ለማንም እንደማይጠቅም በአካባቢው የተገኙ የሚናገሩት ነው። ዜናውን የሰሙም የሚሰጡት አስተያየት ነው።

ሎንዶን እንደሚኖሩ ገልጸው ከሁለት ሳምንት በፊት በኢሜይል መልክት የላኩ አባት “ኢትዮጵያ ላሊበላን ያነጸውን ጠቢብና አሁን ያለውን ትውልድ እኩል ተሸክማ ትመግባለች” በማለት ራሳቸውንና የቀደመውን ጊዜ በማወዳደር ኮንነዋል። በርግጥም አዛውንቱ እንዳሉት በላሊበላ በርካታ ጸያፍ ተግባራት ስለመኖራቸው ይታወቃል።

[](http://www.goolgule.com/wp-content/uploads/2013/01/lalibela-1.jpg)ገዳማቱን በሚመሩት አስተዳዳሪዎች መካከል የሙስና ጦርነት አለ። ይህንኑ የሙስና ጦርነት በቅርቡ የጸረሙስና ኮሚሽን ሊመረምርና “ጀግንነቱን” ሊያሳይበት እንደሆነ ይነገራል። አዲስ አድማስ የተሰኘው የቀዳሚት ጋዜጣ በዓመት ከቱሪስት ብቻ ከአምስት ሚሊዮን ብር በላይ ገቢ ያለው የገዳሙ አስተዳደር፤ ብሩን እየዘረፈው እንደሆነ ጽፏል። ጋዜጣው ኖቬምበር 17/2012 ባሳተመው ዜና ሶስት ሆቴሎች፣ የእንግዳ ማረፊያ፣ ለሁለገብ አገልግሎት የተከራየ ሶስት ህንጻ፣ ወፍጮ ቤቶችና ከሙዳዬ ምጽዋት ገቢ ቢያገኝም ገንዘቡ በጓሮ እየተዘረፈ መሆኑን አስታውቋል። የላሊበላ ውቅር አብየተክርስቲያናትን ታሪካዊ ዳራዎች ለመጎብኘት ከውጭ ከሚመጡ ቱሪስቶች ብቻ በዓመት ከ1.5ሚሊዮን ዶላር በላይ የተጣራ ትርፍ እንደሚገኝ ይታወቃል፡፡

ኦገስት 10/2011 ለንባብ የበቃው ሪፖርተር ጋዜጣ ላይ አንድ ውጪ አገር የሚኖሩ ያካባቢው ተወላጅ ለሚሌኒየም “ንግስ” አገራቸው ሄደው የታዘቡትን ሲገልጹ የላሊበላ ህዝብ መጸዳጃ ቤት የለውም ብለዋል። በያድባራቱ ጥጋ ጥግ ስለሚጸዳዱ ጠረኑ ጎብኚዎችንና ወደ አካባቢው ለሚመጡ አስቸጋሪ እንደሆነባቸው የታዘቡትን ጽፈዋል። ከተለያየ ዓለም ይህንን ድንቅ ስፍራ ለመጎብኘት የሚመጡ፣ ላሊበላ እንኳን ሊጠገን የሰገራ ማስቀመጫ የተነፈገው ስፍራ መሆኑን በየጊዜው የሚታዘቡት ነው።

ጸሀፊው እንደጠቆሙት አቶ በረከትና የ“አማራ” ሊቀመንበር የሚባሉት አቶ አያሌው ጎበዜ በተወላጅነት ቡግና ወረዳ ተገኝተው የሚሌኒየም “ንግሱ” ላይ ከሕዝብ ጋር ተወያይተው ነበር፡፡ በውይይቱ ላይ ከሰቆጣ፣ ከራያ፣ ከቆቦ፣ ከጎንደርና ከየጁ የሚዋሰነውን ላሊበላ በልማት እንዲያስቡት ተጠይቀው እነርሱም ቃል ገብተው ነበር። በተጨማሪም በአካባቢው ያለው የእርሻ መሬት ለምነቱን ያጣና ምርት የማይሰጥ የነጠፈ ስለሆነ የሕዝቡ የዕለት ተዕለት ኑሮ ከገዳማቱ እንቅስቃሴ ጋር በመቆራኘቱ ለአካባቢው ልማት ትኩረት እንዲሰጥም ተማጽነው ነበር፡፡

አቶ በረከት በየት በኩል ቡግና እንደተወለዱና ተወላጅ ተብለው እነ ልደቱ አገር ሄደው “ቅሬታ ሰሚ” እንደሆኑ በውል ባይታወቅም የተጠየቁትን ለመፈጸም ቃል ገብተው ነበር። ጸሃፊው እንዳሉት በነበር ቀረ እንጂ። ሰሞኑን አዲስ ሆኖ የተነሳው የላሊበላ ውቅር አቢያተ ክርስቲያናት የመፍረስ አደጋ አቶ በረከት ቁብ ሊሰጣቸው እንደማይችል የሚያውቋቸው ሁሉ ይስማማሉ። አቶ አያሌው ጎበዜና እርሳቸው በበላይነት ለተካተቱበት ለ“ጭሰኛው” ብአዴን የላሊበላ ውድ ቅርሶች ከከርስ በላይ ሊሆኑ እንደማይችሉም ተመሳሳይ አቋም አለ።

[](http://www.goolgule.com/wp-content/uploads/2013/01/lalibela-3.jpg)

ላለፉት አስርተ ዓመታት ስለ ላሊበላ ውድ ቅርሶችና የማምለኪያ አውዶች “የመውደም” አደጋ ሲነገረው የማይሰማው ህወሃት/ኢህአዴግ፣ ለአክሱም ታላቁ ቅርሳችን ከሰጠው ልዩ ትኩረት ሩቡን እንኳ ለላሊበላ አለመስጠቱ የስርዓቱ የጎሳና የብሄር ልክፍት ውጤት እንደሆነ የሚናገሩ ክፍሎች፤ የተቃዋሚ ፖለቲካ ፓርቲዎችንም ይወቅሳሉ። ለታሪካዊ ውድቀቱም ባለድርሻ ያደርጓቸዋል።

ላሊበላ ታላቁ ቅርሳችን አደጋ ላይ መሆኑ በይፋ ከተገለጸበት ጊዜ ጀምሮ አንድም የተቃዋሚ ፖለቲካ ድርጅት አቋም በመያዝ የማሳሰብ፣ ህዝብን የማስተባበር፣ የማሳወቅ፣ ለሌሎች ቅርሶቻችን እየተሰጠ ያለው ትኩረት ለላሊበላም እንዲሰጥ፣ ለቱሪዝም ንግድና ለዶላር መልቀሚያ ብቻ ሳይሆን ከምንም በላይ የሚጎላ የታሪክ ጉልላት [](http://www.goolgule.com/wp-content/uploads/2013/01/lalibela-5.jpg)መሆኑንን በማስታወቅ ገዢው ፓርቲ ሳይወድ በግዱ ችግሩ ሳይወሳሰብ ትኩረት እንዲሰጠው የማድረግ ስራ አልሰሩም በሚል ነው የሚተቹት።

በሳምንቱ መገባደጃ ሪፖርተር ለንባብ ያበቃውን ዜና ከሁለት ሳምንት በፊት [ጎልጉል: የድረገጽ ጋዜጣ ኢቲቪን በመጥቀስ መዘገቡ](http://www.goolgule.com/brief-12/) ይታወቃል። በወቅቱ የላሊበላ ውቅር አቢያተ ክስርስቲያናት አደጋ ውስጥ መሆናቸውን፣ በህዝብ ተወካዮች ምክር ቤት የባህልና የመገናኛ ብዙሃን ቋሚ ኮሚቴ አባላት ትዝብታቸውን ማቅረባቸውን ጠቅሰን ነበር። ሪፖርተር የቅርስና ጥናት ጥበቃ ዳይሬክተር አቶ ዮናስ ደስታን በመጥቀስ እንዳለው ችግሩ የከርሰ ምድር ወይም የጂኦሎጂካል ነው። ዳይሬክተሩ ችግሩን ለመቅረፍ ባገር ውስጥ ባለሙያ ስለማይቻል የተጎረደውን የአክሱም ሃውልት በማጋጠም የተከለው ድርጅት በመጋቢት ወር አገር ቤት በመግባት ጥናት አድርጎ መፍትሄ እንደሚፈልግ ነው የተናገሩት።

ከአስር ዓመት በፊት ለቀረበ ጥያቄና ከዚያ ቀደም ባለ ጊዜ ለተሰጠ ማስጠንቀቂያ ዝምታን የመረጠው መንግስት አሁን “ከተቻለ” በሚል ቀጠሮ የያዘው ለጥናት ነው። የራሱ የኢህአዴግ ሰዎች ግን “አስቸኳይ መፍትሄ ካልተፈለገ የላሊበላ ውቅር አብያተ ክርስቲያናት ሊፈርሱ ይችላሉ” በማለት እንቅጩን ተናግረዋል።

“የላሊበላ ሃውልት ለሌላው ምኑ ነው” አይነቱ “ሙት” አስተሳሰብ ካልያዛቸው በስተቀር በአክሱም ድንቅ የታሪክ አሻራችን መመለስ የተደሰትነውን ያህል ቢዘገይም ኢህአዴግ በተለይም ህወሃት ለላሊበላም እስካሁን ያባከነውን ጊዜ ሳይቆጥር ፈጥኖ በመድረስ ቢያንስ የአገር አስተዳዳሪነት ሃላፊነቱን ሊወጣ እንደሚገባው ምክር የሚሰነዝሩ አሉ። እንዲህ ያለውን አኩሪና ከትውልድ ትውልድ የሚተላለፍ ተግባር ከማከናወን ይልቅ፣ ግለሰብና የግለሰብ አምልኮን አግዝፎ ታሪክን ለማዛነፍ የአገርና የህዝብ ገንዘብ ከመከስከስ በተሻለ፣ ይህንን ታላቅ የህዝብና የአገር ሃብት ለመታደግ እንዲተጋ የመወትወት ስራም እንዲሰራ ያሳስባሉ።

[](http://www.goolgule.com/wp-content/uploads/2013/01/ashenda.jpg)

የአሸንዳ በዓል (ፎቶ:tigraionline.com)

እነዚሁ ክፍሎች ከቅርብ ጊዜ ወዲህ ከፍተኛ የበጀትና የአየር ሰዓት ድጎማ እየተደረገለት ከመንደር አልፎ ብሔራዊ በዓል እንዲሆን ሌት ተቀን የሚደከምለትን የአሸንዳ በዓል ለማስተዋወቅ ከተሰጠው ትኩረት ጋር በማያያዝ የሚሉት አላቸው፡፡ “አሸንዳ ከጎጥና ከቀበሌ አልፎ ብሔራዊ በዓል ቢሆን ደንታ የለንም፡፡ ቄጠማ ለብሰው ሲጨፍሩ ለሚያያቸው ያስደስታሉ፤ በሽታ የሚሆነው ግን ላሊበላን የሚያክል ዓለም ያከበረውን ቅርስ እንደምናምንቴ ቸል ብሎ ዳንኪራውን ማስቀደሙ ላይ ነው” በማለት ቅሬታቸውን ይገልጻሉ፡፡ አያይዘውም የታሪክ ሽሚያ፣ የታሪክ የበላይነት፣ የኢኮኖሚ የበላይነት፣ የወንበር የበላይነት፣ የጠብመንጃ የበላይነት፣ የንግድ የበላይነት፣ የተስካር የበላይነት፣ … ከሁሉም በላይ ደግሞ ሌላውን ትውልድ ገባሪ የራሳቸውን ትውልድ አስገባሪ ለማድረግ ሌት ተቀን ሲደክሙ፣ ጭሰኞቹ የኢህአዴግ ፓርቲዎች የአራጋቢነት ሚና ተጫውተው ለማለፍ መወሰናቸው ነው፡፡

ጭሰኞቹ አዳማቂ ፓርቲዎች ከአገር ቅርስ ይልቅ ጥይት ላልተኮሱበት፣ ጅራፍ እንኳን ላልገመዱበት “ጀግንነታቸው” የሰማዕታት ሐውልት እያስገነቡ በምርቃቱ ውስኪ ይራጫሉ፡፡ ለግንባታው ከሚወጣው በመቶ ሚሊዮን ከሚቆጠር ብር ይዘርፋሉ፡፡ ለእነርሱ ላሊበላ ከከርስም ያነሰ ነው፡፡ እንዲህ ያለውን የግሽበት ዘመን አዋቂዎቹ ክሸፈት እያሉ እየሰየሙት ነው፡፡ በምሬት አስተያየት የሚሰጡ “ብልጦቹ የወደፊት አስገባሪ ሲያዘጋጁ ከርሳሞቹ ግን ድንጋይ ጠፍጥፈው ሪባን በመቁረጥ የልጅ ልጃቸውን ለባርነት አሳልፈው ለመስጠት በግምገማ ይማማላሉ፡፡”

የላሊበላ ውቅር አብያተ ክርስቲያናት አስራ አንድ ሲሆኑ የተሰሩበት ጥበብ አስገራሚነቱ አሁን ድረስ ለዓለም ግራ ነው። በ12ኛው ክፍለ ዘመን በጠቢቡ ንጉስ ላሊበላ የታነጹት ህንጻዎች በውስጣቸው አርባ መቅደሶች አሉዋቸው። “በመላዕክት እገዛ ታነጹ” የሚባሉት የጥበብ ቁንጮ መቅደሶችን የሚጎበኙ ሁሉ የዛሬው ትውልድ መጸዳጃ መስራት ተስኖት መመልከታቸው ያሳዝናቸዋል። እኛም ከማፈር ውጪ የምንለው ሊኖር አይችልም።

“በአገር ውስጥም ሆነ በውጭ አገር በቅርስና ታሪክ ምርምር ላይ የሚሰሩ፣ የኢትዮጵያ የቅርስ ጥበቃ ባለቤት ነን የሚሉ፣ የኢትዮጵያን ታሪክ እንጠብቃለን በማለት የሚሰብኩ፣ አገራቸውን የሚወዱ በጠቅላላው ላሊበላ አፈ ታሪክ ከመሆኑ በፊት የሚጠበቅባቸውን ሊያደርጉ ግድ በሆነበት ወቅት ላይ ይገኛሉ። ላሊበላ ፈረሰ ማለት አገር ፈረሰ ነውና በፕሮጀክት፣ በስብሰባ፣ በድግስና በሴሚናር ገንዘብ ከመልቀም በላይ ትርጉም ያለው ተግባር ማከናወን የወቅቱ ጥሪ መሆኑንን የሚቃወሙ አይኖሩም። ይህ የማይመቻቸው የሙት መንፈስ አወዳሾችና የባርነት ገመዳቸውን በየቀኑ በራሳቸው ላይ የሚያጠብቁ ጭሰኞች ብቻ ናቸው” የሎንዶኑ ነዋሪ የኢሜል መልክት ነው።

ኢቲቪ ምስሉን ቆራርጦ ያሳየው ላሊበላ የመጨረሻው ደረጃ ላይ የመድረሱ ምልክት እየታየ ስለሆነ ከወዲሁ ጥበብ የተሞላበት እንቅስቃሴ ማድረግ፣ ልክ እንደ የአክሱም ሃውልት አስመላሽ ኮሚቴ አስቸኳይ ግብረ ሃይል በውጪና ባገር ቤት በማቋቋም አገራዊ ውለታ ማስቀመጥ አገር አፈራርሶና ያልፈነዳ ድማሚት ቀብሮ ከማለፍ እጅግ የሚሻል ወርቅ ተግባር ነውና ጎልጉል የድረገጽ ጋዜጣ ለዚህ ተግባር አስፈላጊውን ትብብር ሁሉ ታደርጋለች።